Эрлангенска-Нюрнбергскі ўніверсітэт

Эрлангенска-Нюрнбергскі ўніверсітэт (афіцыйна Універсітэт Фрыдрыха і Аляксандра ў Эрлангене і Нюрнбергу, ) — універсітэт у Германіі. Быў заснаваны герцагам Фрыдрыхам Брандэнбург-Байрайцкім у 1742 годзе ў Байрайце, а ў 1743 годзе пераведзены ў Эрланген. Сродкі ўніверсітэта, першапачаткова вельмі абмежаваныя, паступова пашыраліся; шмат для ўніверсітэта было зроблена маркграфам Аляксандрам; універсітэт, з прычыны гэтага, носіць імя Фрыдрых — Аляксандраўскага. З 1889 года ўніверсітэт размяшчаецца ў адмыслова збудаваным для яго будынку. У былым маркграфскім палацы знаходзіцца ўніверсітэцкая бібліятэка (180 тыс. томаў, 1700 рукапісаў, калекцыя рысункаў галандскіх і нямецкіх вялікіх майстроў — Дзюрэра і інш.). У адмысловых будынках размяшчаюцца анатамічны, заолага-заатамічны, фізічны і фармакалагічны інстытуты і хімічная лабараторыя. Іншыя дапаможныя ўстановы ўніверсітэта: шпіталь, хірургічная, афтальмалагічная і акушэрская клінікі, патолагаанатамічны і фізіялагічны інстытуты, мінералагічны кабінет, батанічны сад. У 1901 годзе ва ўніверсітэце было студэнтаў — 977, слухачоў — 17, навучальнікаў было — 60. Перад універсітэтам помнік заснавальніку ўніверсітэта маркграфу Фрыдрыху.

У наш час ва ўніверсітэце навучаецца больш за 25 000 студэнтаў.

 Вядомыя выпускнікі 
 Эдуард Бухнер — хімік, Нобелеўскі лаўрэат 1907 года;
 Ганс Вільгельм Гейгер — фізік;
 Юстус Лібіх — хімік;
 Эмі Нётэр — матэматык;
 Георг Ом — фізік;
 Георг Фрыдрых Пухта — юрыст;
 Ганс Рэйхенбах — філосаф;
 Людвіг Андрэас Феербах — філосаф;
 Людвіг Эрхард — канцлер ФРГ у 1963—1966;
 Іаган Петэр Хебель — пісьменнік і педагог

 Афіцыйны сайт 

 http://www.uni-erlangen.de

Катэгорыя:Універсітэты Германіі
Катэгорыя:Эрланген
Катэгорыя:Нюрнберг
Катэгорыя:1742 год у Еўропе
Катэгорыя:XVIII стагоддзе ў Германіі